cyanic-selkie/wikianc huggingface dataset:
Lugnås
Lugnås er et tettsted i Mariestad kommune i Västra Götalands län i landskapet Västergötland i Sverige. I 2010 hadde tettstedet 653 innbyggere.
Nagano (prefektur)
Nagano (japansk: 長野県 – Nagano-ken) er et prefektur på øya Honshu, Japan. Administrativt sentrum er byen Nagano. Ni av de tolv høyeste fjellene i Japan finnes i prefekturet.
Olav og Emma Duuns hus
Duuns hadde flyttet til Holmestrand i 1908 da Duun ble ansatt som lærer ved Ramberg skole. De bodde forskjellige steder de første årene, inntil de kjøpte Fjellvang i 1914. Olav Duun bodde i huset resten av livet, og enken Emma Duun bodde her til sin død i 1970. Ekteparet hadde en datter, som var barnløs.
Huset ligger dramatisk til, oppe på fjellet, med bratte berg nære ved, og med god utsikt over fjorden. Husets første etasje er bevart slik ekteparet Duun hadde det, og inneholder et bibliotek med boksamling, manuskript og brev. Husets andre etasje er innredet for stipendiater. I hagen finnes en minnepark.
Duuns forfatterskap er nesten i sin helhet lagt til Namdalskysten, og det er lite i bøkene hans som kan tyde på noen direkte impulser fra huset eller miljøet rundt ham.
Huset ble ved Emma Duuns død overdratt til Olav og Emma Duuns Stiftelse, etablert i 1973 for å bevare huset som et minne over forfatteren. Stiftelsens styre har representanter fra kommunen, forfatterforeningen, Duun-familien og Duun-venneforeninger. Parken ble åpnet i 1976 til forfatterens 100-årsminne. Huset inngår i museumsenheten er tilgjengelig for publikum etter avtale, og på søndager i juni-august.
Villa Hügel
Villa Hügel er et gods i Bredeney-området i Essen som tidligere var industrifamiliens Krupps familiegods og som i dag brukes som kunstmuseum.
Anlegget har 269 rom fordelt på 8 100 m² og ligger i en 28 hektar stor park over Ruhrdalen og Baldeneysjøen.
Villa Hügel ble bygget av Alfred Krupp (1812–1887) i 1873. Villa Hügel er bygget i stål og stein da Alfred Krupp ville bygget et brannsikkert hjem. Villa Hügel var familieresidens og representasjonssted for hele den tyske makteliten, men familien trivdes ikke særlig i de store, øde salene. Alfried Krupp von Bohlen und Halbach valgte derfor å bygge en ny bolig etter andre verdenskrig.
Under krigen fungerte huset i perioder som kontorer for konsernledelsen da det sentrale Essen ble sterkt utsatt for bombing. I 1945 tok de amerikanske styrkene beslag i Villa Hügel, og i denne forbindelse flyttet Alfried Krupp von Bohlen und Halbach fra huset og det skulle senere bare bli benyttet til representasjon. I flere år av eiendommen avstengt og ble benyttet av den amerikanske militæradministrasjon.
I dag brukes det hovedsakelig til å huse kunstutstillinger og konserter.
Guttegruppe
En guttegruppe, eller et boyband, er en betegnelse for en vokalgruppe som består utelukkende av gutter eller unge menn som har hovedvekt på sang og koreografert dans.
Som oftest spiller medlemmene ikke instrumenter selv, men det finnes unntak. I mange tilfeller er en visuell stil med musikkvideoer og idolbilder en viktig del av deres image, gjerne nøye planlagt og tilrettelagt av en eller flere talentmanagere. Vanligvis framfører guttegruppene sentimental pop til elektronisk akkompagnement med et mål om rask kommersiell suksess og den primære målgruppen er som regel tenåringsjenter.
Greatest Hits (Bone Thugs-n-Harmony-album)
Sporliste
CD 1
CD 2
Ullervad
Ullervad er et tettsted i Mariestad kommune i Västra Götalands län i landskapet Västergötland i Sverige. Det ligger cirka fem kilometer sør for Mariestad. I 2010 hadde tettstedet 935 innbyggere.
Schuylkill kraftverk
Kraftverket stod ferdig utbygd i 1958 med utvidelser i 1971. Brenselkilden er hovedsakelig fyringsolje.
Hawthorne, CA
Hawthorne, CA, med undertittelen Birthplace of a Musical Legacy, er et samlealbum fra The Beach Boys, utgitt i 2001 av Capitol Records. Etter at samlealbumet Endless Harmony ble en suksess blant bandets fans, samlet Capitol sammen flere rariteter og alternative versjoner av bandets mest kjente sanger. Albumet inneholder også deler av intervjuer med de forskjellige medlemmene i bandet, hentet fra dokumentarfilmen Endless Harmony.
Varmeprisen
Varmeprisen er en pris som deles ut av Fagforbundet. Varmeprisen deles ut de år det avholdes Landskonferanse i Seksjon helse og sosial, altså bare hvert 4. år.
Prisen deles ut til en person, organisasjon eller arbeidsplass som har utmerket seg, på en uegennyttig måte og med spesiell omtanke og medmenneskelighet, ved å skape varme og omsorg i helsesektoren. Spesielle tiltak på arbeidsplasser, som har ført til positive resultater, tiltak som f.eks. har skapt gode samarbeidsforhold på tvers av yrkesgruppene og godt arbeidsmiljø, kan være kriterier for utdeling av varmeprisen. Tiltak som har bidratt spesielt til å skape trivsel for pasienter/klienter er et annet eksempel. Utradisjonelle metoder for å oppnå resultater kan også være med i vurderingen.
Følgende har mottatt Varmeprisen:
Baglersagaene
Baglersagaene (Norrønt Böglunga sögur) er to kongesagaer som handler om kongedømmet til birkebeinerkongene Håkon Sverresson, den unge Guttorm Sigurdsson og Inge Bårdsson på den ene siden, og baglerkongene Erling Steinvegg og Filippus Simonsson. Dette var konger i borgerkrigstiden i Norge. Sagaene omhandler perioden fra 1202 til 1217. Sagaene er hovedkilden til de hendelser som skjedde i dette tidsrommet. Det er to versjoner, en eldre og kort og en yngre, lengre versjon, som i moderne utgaver vanligvis blir trykt som én saga. Baglersagaene er samtidssagaer, det vil si at de er basert på øyenvitneskildringer og skrevet ned kort tid etter at hendelsene fant sted.
Forskjeller mellom den eldre og den yngre versjonen
Baglersagaene er, med unntak av Magnus Lagabøtes saga, de dårligst bevarte av kongesagaene. Den eldste versjonen er bevart i to håndskrifter; Eirspennill og Skålholtsbok. Den fullstendige versjonen av den ynge versjonen er tapt, men den finnes i en avskrift av Peder Claussøn Friis fra slutten av 1500-tallet.
Begge sagaene starter der hvor Sverres saga slutter; med at kong Sverre dør i 1202. Den eldre og kortere versjon slutter med bryllupet til Filippus og Kristina Sverresdatter i 1209. Den senere og lengre versjonen fortsetter fortellingen med Inge Bårdssons kongedømme inntil hans død i 1217.
Den nyere versjonen ble sannsynligvis skrevet av en som ønsket å utvide den gamle versjonen med mer stoff om birkebeinerne og fortsatte fortellingen til den også dekket kong Inges kongedømme. Den ble sannsynligvis ikke skrevet senere enn tidlig på 1220-tallet, muligens med et eller flere senere tillegg. Forfatteren av denne senere versjon er klart på birkebeinernes side og viser personlige sympatier med kong Inge, også i hans tvistemål med sin bror, jarl Håkon Galen. Inge har sannsynligvis hatt sin egen saga, som er blitt bakt inn i den yngre versjonen av Baglersagaene, men Inges opprinnelige saga er tapt. Baglersagaene er i det hele tatt ufullstendige og dårlig bevarte, slik at det er vanskelig å vite hvordan sagaene opprinnelig har sett ut.
Forfattere og kilder
Forfatterne av begge versjoner er ukjente. Det er påpekt indikasjoner som kan bety at de begge var opprinnelig fra Island, men det er ikke bevist. Alexander Bugge hevder den yngre versjonen kan være skrevet av den samme personen som skrev siste del av Sverres saga, som en fortsettelse av denne.
Sandwell
Sandwell er et administrativt distrikt med status som metropolitan borough i West Midlands i England. Administrasjonssenteret er Oldbury, mens den største byen er West Bromwich. Årsaken til at en mindre by ble valgt som administrasjonssenter er gammel rivalisering mellom West Bromwich og Smethwich.
Relayer
Relayer er det syvende studioalbumet fra det engelske progressiv rock-bandet Yes, utgitt i desember 1974. Det er også det eneste studioalbumet fra Yes der Patrick Moraz medvirker. Han erstattet Rick Wakeman på keyboard etter at Wakeman forlot bandet i mai 1974. Vangelis var også en av kandidatene til å erstatte Wakeman, men på grunn av sin bakgrunn innen jazz ble Moraz foretrukket. Albumet har da også et klart jazz-inspirert lydbilde.
Baglersagaene
Forfattere og kilder
Arnbjørn Jonsson (død 1240), først bagler- og senere birkebeinerhøvding, var trolig en av de muntlige kildene forfatteren av den eldre versjonen brukte.
Sandwell
Distriktet ble opprettet 1. april 1974 ved sammenslåing av Warley i Worcestershire samt West Bromwich og Rowley Regis i Staffordshire. I 1986 ble grevskapsrådet i West Midlands oppløst, og alle distrikter i grevskapet fikk status som metropolitan boroughs. Det grenser mot City of Birmingham i øst, Dudley i sør, Walsall i nord og City of Wolverhampton i nordvest. Distriktet dekker et areal på 85,57 km² og hadde 308 063 innbyggere i 2011.
Bartek Kaminski
Bartek Obuchowicz Kaminski (født 1977 i Polen) er en norsk skuespiller.
Bartek Kaminski flyttet med familien sin til Kristiansand i Norge i 1983. Han er utdannet ved Statens Teaterhøgskole i Oslo, der han studerte fra 1999 til 2002 som den første polskfødte eleven ved skolen. Som skuespiller har Kaminski arbeidet blant annet ved Rogaland Teater, Trøndelag Teater, Torshovteatret, Oslo Nye Teater, Det Norske Teatret og Nationaltheatret. Han har i tillegg jobbet i Jo Strømgren Kompani i forestillingene "Departementet" og "The Society/Selskapet". Bartek Kaminski spilte hovedrollen Thomasz i NRKs serie "Kampen for tilværelsen" i 2014, og Thomas i komiserien "Hjerte til Hjerte, sesong 1", samt gjestet flere komiserier på tv bla annet "Hos Martin", "Seks som oss", "Sara og Selma" og "Nårje". Bartek Kaminski ble nominert til komiprisen for årets gjennombrudd/beste nykommer i 2011. Han ble nominert til gullruten for beste mannlige skuespiller to år på rad, i 2015 og 2016. Og i 2016 ble han nominert til Heddaprisen for beste mannlige birolle i teaterstykket "Tilnærma lik" på Det Norske Teatret.
Sandwell
Det har navn etter Sandwell Priory, et kloster som man finner ruinene av i Sandwell Valley. Det har vært diskusjoner om å endre navnet fordi mange utenfor West Midlands ikke har noe fast holdepunkt om hvor det ligger, men en undersøkelse blant innbyggerne i juni 2002 viste at 65 % ville beholde navnet Sandwell.
Sandwell College ble opprettet i 1986 ved en sammenslåing av Warley College og West Bromwich College.
Relayer
Albumet kom på 5.-plass på Billboard 200 i USA, på 4.-plass på UK Albums Chart i Storbritannia og på 18.-plass på VG-lista topp 40 i Norge.
Struktur
«Sound Chaser» er spor nummer to, og er en ren øvelse i instrumental jazz-improvisasjon. Stykket er vilt og synkopert, men tidvis meget disiplinert, motsetningene mellom frihet og disiplin innen musikk fremheves. Spor nummer tre, som er den country- og asiatisk-inspirerte «To Be Over», er en vakker, melodisk, men kompleks komposisjon der samspillet mellom tangentene og gitarstrengene driver musikken til et nesten tårevått avslutningsparti.
Maalaea kraftverk
Maalaea kraftverk er et varmekraftverk i Maui County i delstaten Hawaii i det østre USA. Anlegget har en installert produksjonskapasitet på 230 MW, fordelt på 21 små turbiner med ytelse fra 2,6 til 25 MW hver. Kraftverkets første turbin ble satt i drift i 1971, og det har senere gradvis blitt utvidet fram til 2006. Brenselskilden er fyringsolje. Operatør er energiselskapet Maui Electric Co Ltd.
Walter Lehmann
Walter Lehmann (født 13. november 1919, død 23. september 2017) var en sveitsisk turner som deltok i de olympiske leker 1948 i London.
Lehmann vant tre olympiske sølvmedaljer i turn under Sommer-OL 1948 i London. Han kom på andreplass i den individuelle konkurransen i mangekamp og i svingstang. Han var også med på det sveitsiske laget som kom på andreplass i lagkonkurransen i mangekamp bak Finland.
Rixö
Rixö er et tettsted i Lysekil kommune i Västra Götalands län i landskapet Bohuslän i Sverige. I 2010 hadde tettstedet 357 innbyggere.
UEA
UEA kan referere til:
Sandavágur
Sandavágur (, foreldet dansk skrivemåte: Sandevåg) er en bygd på Færøyene. Den ligger inne i en vik sør på øya Vágar. Sandavágur ligger i Vága kommuna.
Den 1. januar 2021 bodde det 973 personer i Sandavágur og 2 141 i hele kommunen.
I 1917 ble det funnet en runestein som forteller at stedet først ble bosatt av rogalendingen Torkil Onundarson rundt år 1200. Steinen oppbevares i Sandavágs kirkja.
Den gamle embedsgården for lagmannen på Færøyene ligger på Steig i Sandavágur.
Anders Wallén
Anders Wallén (født 1956) er en svensk forfatter. Han skriver blant annet kåserier i Nerikes Allehanda.
Alfried Krupp von Bohlen und Halbach
Alfried Felix Alwyn Krupp von Bohlen und Halbach (født 13. august 1907 i Essen, død 30. juli 1967 i Essen) var en tysk industrimann og filantrop. Han var sønn til Bertha og Gustav Krupp von Bohlen und Halbach.
Halbach ble etter krigen dømt til tolv års fengsel for forbrytelser mot menneskeheten ved bruk av slavearbeidere under krigen. Han ble benådet og løslatte i 1951.
Bakgrunn
Alfried Krupp vokste opp sammen med sine søsken på familiegodset Villa Hügel og de første skoleårene var med privatlærer hjemme. Han utdannet seg senere ved de tekniske universitetene i München, Berlin og Aachen og avsluttet studiene som sivilingeniør. Han hadde etter utdannelsen forskjellige stillinger innen Kruppkonsernet. Han var også en aktiv roer og seiler vant bronse i 8 meterklassen i de olympiske sommerleker i Berlin i 1936.
I 1937 giftet han seg med Annelise Bahr som han hadde truffet under sommer-OL og i 1938 fikk de sønnen Arndt von Bohlen und Halbach. Han steg i gradene innen familiebedriften og fra 1940 tok han over det meste av den daglige ledelsen etter at faren trakk seg mer tilbake med sviktende helse. I 1943 ble han formelt øverste leder i Kruppkonsernet etter faren og eierskapet ble overført til ham fra moren Bertha. Han ble arrestert 11. april 1945 av de allierte styrkene ved andre verdenskrigs avslutning og Villa Hügel ble konfiskert og tatt i bruk av den amerikanske militæradministrasjonen.
Krupp-prosessen
Som en del av Nürnbergprosessene ble han under den såkalte Krupp-prosessen i 1948 dømt til tolv års fengsel for forbrytelser mot menneskeheten ved bruk av slavearbeidere under krigen. Rettsprosessen slo fast at det i 1944 var hele 70 000 slavearbeidere i Kruppkonsernets fabrikker, under fryktelige forhold og bevoktet av SS-vakter.
Han satt tre år i Landsberg fengsel før han ble løslatt av de allierte okkupasjonsstyrkene. Etter løslatelsen i 1951 arbeidet han for at Kruppkonsernet skulle gjenerobre plassen som en av verdens ledende aktører innen kull- og stålindustrien. I 1953 ble han formelt gjeninnsatt som leder for Kruppkonsernet etter å ha inngått en avtale om begrensninger med hensyn til konsernets produksjon og at det skulle avstå fra våpenproduksjon.
Modernisering
Etter løslatelsen giftet Alfried Krupp seg i 1952 med Vera Hossenfeldt, men dette ekteskapet ble oppløst i 1957.
I stedet for å følge familietradisjonene med å overføre selskapet til sønnen Arndt von Bohlen und Halbach, gjorde han et radikalt trekk da han i 1953 fikk tak i Berthold Beitz som konsernets nye øverste leder. Sammen med Alfried Krupp som styreformann ledet disse to en omfattende omstrukturering og modernisering av konsernet. Beitz innførte en ny og mer moderne stil i det gamle konsernet og Alfried Krupps rolle ble mer representativ og som eksternt talerør for konsernet.
Før sin død i 1967 etablerte Alfried Krupp stiftelsen Alfried Krupp von Bohlen und Halbach-Stiftung til å forvalte familieformuen, etter at Arndt von Bohlen und Halbach frasa seg arven til fordel for stiftelsen mot en årlig godtgjørelse. Samme år døde Alfried Krupp von Bohlen und Halbach og året etter ble Kruppkonsernet omdannet til Fried. Krupp GmbH, senere ThyssenKrupp.
OL-medaljer
Krupp vant en olympiske bronsemedalje i seiling under OL 1936 i Berlin. Han var med på den tyske båten «Germania III» som kom på tredjeplass i 8-metersklassen bak den italienske båten «Italia» og «Silija» fra Norge. Seilingene ble avviklet utenfor Kiel i perioden 4. til 12. august 1936.
Arkeologiåret 1712
Arkeologiåret 1712 er en oversikt over blant annet utgravninger, fødte og avdøde personer med tilknytning til arkeologi i 1712.
Kahului oljekraftverk
Kahului oljekraftverk er et varmekraftverk i Maui County i delstaten Hawaii i det østre USA. Anlegget har en installert produksjonskapasitet på 34 MW, fordelt på 4 små turbiner. Operatør er energiselskapet Maui Electric Co Ltd.
Kraftverket stod ferdig utbygd i 1949 med utvidelser i 1966. Brenselkilden er hovedsakelig fyringsolje.
Israel i Junior Eurovision Song Contest
Israel debuterte i Junior Eurovision Song Contest i 2012 i Amsterdam i Nederland med sangen «Let the Music Win», fremført på hebraisk, engelsk, fransk og russisk av gruppen Kids.il. Bidraget ble valgt internt av den israelske kringkasteren Israel Broadcasting Authority. Israel planla også å delta i 2004 og 2008, men begge gangene trakk de seg før fristen.
I 2016, etter tre års pause, returnerte Israel til Junior Eurovision Song Contest. Bidraget ble valgt internt av kringkasteren, og valgte duoen Shir og Tim og sangen «Follow My Heart» til å representere landet.
Dovre nasjonalpark
Dovre nasjonalpark  er en norsk nasjonalpark beliggende i fjellområder nord i Innlandet; mellom Dovrefjell-Sunndalsfjella nasjonalpark og Rondane nasjonalpark; sammen med disse og andre verneområder utgjør parken et nærmest sammenhengende verneområde fra Sunndalsfjellene i nordvest til Ringebufjellet i sørøst. Parken ble opprettet i 2003, og den dekker et område på 289 km².
Nasjonalparken ligger i kommunene Dovre og Folldal. Den grenser opp til Grimsdalen landskapsvernområde i sør og sørøst mot Rondane og til Fokstugu landskapsvernområde i nordvest mot E6 og Dovrefjell-Sunndalsfjella nasjonalpark. Parken grenser i nordøst også mot Vesle Hjerkinn landskapsvernområde. Disse landskapsvernområdene gjør at de tre nasjonalparkene utgjør et sammenhengende verneareal. Inne i Dovre nasjonalpark ligger Kattuglehøi naturreservat, Mesætermyre naturreservat og Veslehjerkinntjønnin naturreservat. Like utenfor parken ligger Fokstumyra naturreservat, Haukskardmyrin naturreservat og Hjerkinnholen naturreservat.
Geografi, landskap, geologi
Mesteparten av Dovre nasjonalpark ligger over tregrensa. Landskapet er formet av bresmeltinga, med smeltevannsløp, dødisgroper og eskere. Rundt de høyeste toppene har landskapet et nærmest arktisk preg, med spor etter permafrost. Falketind (1684 moh) og Halvfarhøe (1689 moh) er de høyeste fjelltoppene. I parken finner vi noen av de sørligste palsmyrene i Norge.
Næringsrike bergarter som grønnstein og svart fyllitt har skapt vilkår for et rikt plante- og dyreliv i parken.
Flora og fauna
Det gunstige jordsmonnet har gjort Dovre nasjonalpark til et kjerneområde for norske fjellplanter. Nasjonalparken har de eneste sørnorske fjellforekomstene av finnmarksrørkvein og store mengder stivsildre og grynsildre. Andre arter er issoleie, dovrevalmue og dovreløvetann.
Dovre, inklusive de to tilstøtende nasjonalparkene, er et av leveområdene for den siste resten av den opprinnelige villreinstammen i Europa. Området har en sårbar bestand av jerv, og noe fjellrev. Karakteristiske fuglearter er boltit, fjellerke, kongeørn og jaktfalk.
Kulturminner
Nasjonalparken er et kjerneområde for arkeologiske kulturminner fra forhistorisk villreinjakt. Her finnes hele fangstsystemer med ledegjerder, oppmurte og jordgravde fangstgroper, bogesteller og steinbuer.
Forvaltning og bruk av området
Informasjon om parken gis fra nasjonalparksenter-nettverket iNasjonalparker, som har informasjonssentre i Dombås, Folldal og fire andre steder. Nettverket dekker også Rondane og Dovrefjell-Sunndalsfjella nasjonalparker.
Turisthytta Grimsdalshytta, som eies av Den norske turistforening, ligger sørøst i parken.
Engmøll
Engmøll (Acrolepiidae) er en liten familie av sommerfugler som av og til blir regnet som en undergruppe enten av familien spinnmøll (Yponomeutidae) eller av familien korsblomstmøll (Plutellidae). Engmøllene har larver som lever i brede, gangaktige miner i bladene på ulike planter. Purremøll (Acrolepiopsis assectella) kan gjøre noe skade på forskjellige slags løk (Allium spp.)
Utseende
Små (vingespenn 10 – 18 mm), grå- eller brunspraglete møll, middels kraftig bygd. De kan minne om viklere (Tortricidae) men er gjerne noe slankere med smalere bakvinger enn disse. Kroppen er ganske slank, hodet forholdsvis bredt. Palpene er middels lange, antennene trådformede og omtrent halvparten så lange som forvingene. Forvingene er avlangt trekantede, langs ytterkanten med middels lange hårfrynser, som er lengst ved bakhjørnet. Dette står gjerne litt opp når den hvilende sommerfuglen bli sett fra siden, som hos mange andre møll. Bakvingene er bleke, ofte med perlemorsglans, forholdsvis smale med lange hårfrynser langs bakkanten. Beina er ganske spinkle med markerte sporer.
Levevis
Larvene lever som minerere i bladene på forskjellige urter, og forpupper seg inne i minen. De nordiske artene i slekten Digitivalva utvikler seg i planter i kurvplantefamilien (Asteraceae), inkludert krattalant (Inula salicina), solblom (Arnica montana) og gråurt (Gnaphalium spp.), mens Acrolepiopsis-artene lever på ulike arter i løk-slekten (Allium). Den nordiske arten av Acrolepia har sine larver på slyngsøtvier (Solanum dulcamarae). De voksne møllene flyr om natten.
Skadedyr
Purremøll (Acrolepiopsis assectella) kan gjøre betydelig skade på dyrkede arter i løk-slekten, for eksepel kepaløk, hvitløk og purre. Larvene kan angripe både bladverket og selve løken. Den har blitt spredt med mennesker blant annet til Nord-Amerika.
Cruzeiro
Cruzeiro kan vise til:
Humanistisk aksjon for menneskerettigheter i u-land
Humanistisk aksjon for menneskerettigheter i utviklingsland (HAMU) ble opprettet i 1993 og er Human-Etisk Forbunds hjelpeorganisasjon.
Organisasjonen har ifølge vedtektene som formål å
Sara Mauland fra Stavanger er styreleder i inneværende periode. HAMU får administrasjonskostnader dekket av Human-Etisk Forbund og holder til på deres hovedkontor, Humanismens Hus. De innsamlede midlene går derfor uavkortet til prosjektene.
Prosjekter
HAMU støtter prosjekter i India, Nepal, Uganda, Brasil og Nigeria. Prosjektene drives av lokale organisasjoner i de forskjellige landene – HAMU har ikke egne ansatte ute i felten. Partnerne blir fulgt opp gjennom årlige prosjektbesøk. Mye av innsatsen er frivillig, både ute og i Norge. Arbeidet baseres på NORAD-støtte og frivillige gaver.
Roine Magnusson
Roine Magnusson (født 1970) er en svensk fotograf.
Jomfru Mortensens Trio
Jomfru Mortensens Trio ble startet da Folque ble oppløst i 1984. Gruppen bestod av Jenn Mortensen, Lars Helljesen og Morten Bing, alle tidligere medlemmer av Folque. De spilte årlige konserter på Norsk Folkemuseum som en akustisk trio. Da de i 1987 spilte i Collettgården på museet, ble konserten tatt opp på bånd.
Repertoaret var først og fremst Folque-låter, men også noen viser og instrumentaler Folque aldri spilte inn.
Washim (distrikt)
Demografi
Ved folketellingen i 2011 var det 1,196,714 innbyggere i distriktet, mot 1,020,216 i 2001. Den urbane befolkningen utgjør 17,69 % av befolkningen.
Barn i alderen 0 til 6 år utgjorde 12,32 % i 2011 mot 15,73 % i 2001. Antallet jenter i den alderen per tusen gutter er 859 i 2011 mot 918 i 2001.
Hanns Katz
Hanns Katz (født 1882 i Karlsruhe, død 1940 i Johannesburg, Syd-Afrika) var en tysk tegner og maler av jødisk opphav. Han laget arbeider i olje, akvarell, pastell og kull.
Han deltok i flere større utstillinger i mellomkrigstidens Tyskland, bl a. i Berlin, Düsseldorf, Frankfurt am Main og München. Han ble erklært entartet av naziregimet og emigrerte til Sørafrika i 1936. Tre bilder er i beslagoversikten.
Kunstgalleriet Lawrence Adler i Johannesburg holdt retrospektivutstilling for ham 1940 og minneutstilling i 1961. I Europa er han stort sett glemt.
Right Livelihood Award
Right Livelihood Award, på norsk ofte kjent som «den alternative Nobelprisen»,   er en pris som ble etablert i 1980 av den tysk-svenske filantropen Jakob von Uexküll, for å «hedra och stödja de som erbjuder praktiska och exemplariska lösningar på de viktigaste utmaningarna världen står inför». Prisen deles ut av Right Livelihood Award Foundation, med sete i Stockholm.
Blant prisvinnerne er Astrid Lindgren, den russiske menneskerettsorganisasjonen Memorial, Mordechai Vanunu, Wangari Maathai, Vandana Shiva, Daniel Ellsberg og Leonardo Boff. To nordmenn, Erik Dammann (sammen med Framtiden i våre hender) og Johan Galtung, har fått prisen.
I 1996 utpekte Föreningen Vetenskap och Folkbildning komitéen bak Right Livelihood til «årets forvirrere» etter at de hadde gitt prisen til homeopaten George Vithoulkas.
Kontrovers
I protest mot stiftelsens ønske om å tildele varsleren Edward Snowden prisen for 2014 svarte Sveriges utenriksminister Carl Bildt, ifølge kilder i SVT, med å stenge stiftelsen ute fra å benytte det svenske utenriksdepartementets presserom hvor prisene har blitt kunngjort siden 1995.
Prisvinnere
2022
2021
2020
2019 2018 2017 2016 2015 2014 2013 2012
2011
2010
2009
2008
2007
2006
2005
2004
2003
2002
2001
1999
1998
1997
1996
1995
1994
1992
1991
1990
1989
1988
1987
1986
1985
1984
1983
1982
1981
1980
Jan Pienkowski
Jan Michel Pieńkowski (født 8. august 1936 i Warszawa i Polen) er en polskfødt, britisk illustratør og barnebokforfatter.
I Storbritannia er Pieńkowski mest kjent for illustrasjonene til Helen Nicolls populære bøker om Meg and Mog, som kom ut på 1970-tallet, og for flere sprettopp-bøker, deriblant Haunted House, som vant Kate Greenaway-medaljen i 1980 og kom på norsk i 2008 som Spøkelseshuset, Robot, Dinner Time, Good Night og 17 andre. Pieńkowski har også arbeidet med scenografi. Han og familien kom til Storbritannia under andre verdenskrig. Tegnestilen hans er kjennetegnet av enkle figurer, tjukke, svarte streker og klare, jevne fargeflater.
Arkeologiåret 1639
Arkeologiåret 1639 er en oversikt over blant annet utgravninger, fødte og avdøde personer med tilknytning til arkeologi i 1639.
Brastad (Bohuslän)
Brastad er et tettsted i Lysekil kommune i Västra Götalands län i landskapet Bohuslän i Sverige. I 2010 hadde tettstedet 1 846 innbyggere.
Inge Stokvik
Inge Stokvik (født 27. desember 1981 i Trondheim) er en norsk tidligere ishockeyspiller. Stokvik er mest kjent for å ha spilt i Trondheim IK (1998–2006). Han har også spilt i Comet IK, Lørenskog Ishockeyklubb, Nidaros Hockey og landslaget.
Jamie Nelson
Jamie Nelson (født 6. mai 1948 i Washington, USA) er en amerikansk hundekjører fra Togo, Minnesota, USA.
William E. Miller
William Edward Miller (1914–1983) var en amerikansk republikansk politiker.
Jamie Nelson
Nelson startet med hundekjøring i 1968, og i 1989 debuterte hun med 25.-plass i Iditarod. Totalt har Nelson deltatt 4 ganger i verdens lengste hundesledeløp, og fortsatt er hennes beste plassering fra debutåret 1989.
William E. Miller
Han vokste opp i Lockport i Niagara County, lengst vest i delstaten New York. Han var sønn av Edward J. Miller, som var fabrikkgulvvasker, og Elizabeth Hinch, som drev hattebutikk.
Han fikk sin utdannelse ved University of Notre Dame og Albany Law School og begynte deretter som privatpraktiserende advokat i Lockport. I 1942, under den andre verdenskrig, vervet han seg til United States Army og tjenestegjorde som etterretningsoffiser ved en enhet i Richmond. Han var påtalejurist under Nürnbergprosessen. I 1948 ble Miller leder for påtalemyndigheten i Niagara County i New York.
Jamie Nelson
Jamie Nelson har deltatt en gang i Yukon Quest. Det var i 2002 der hun endte som nummer 19.
William E. Miller
Miller representerte Niagara County og deler av Erie County i Representantenes hus fra 1951 til 1965. Han var formann i Den republikanske nasjonalkomité fra 1961 til 1964.
Republikanerne nominerte Miller til visepresidentkandidat for Barry Goldwater foran presidentvalget i 1964. Miller er den eneste praktiserende katolikken som har blitt nominert til president eller visepresident av Det republikanske parti. At Miller kom fra østkysten, utfylte på et vis Goldwater fra vest, men ideologisk tilhørte de begge den mest konservative delen av partiet. Miller hadde ofte gått på tvers av republikanernes moderate «østkystetablissement», slik som New Yorks guvernør Nelson Rockefeller. Goldwater og Miller tapte presidentvalget med stor margin mot sittende president Lyndon B. Johnson og Hubert Humphrey fra Det demokratiske parti.
Etter presidentvalget trakk Miller seg tilbake fra politikken. Han etablerte et advokatfirma i Buffalo.
DS «Gler»
DS «Gler» var et norsk dampskip for post og passasjerer. Skipet ble bygd i Horten i 1849, og var den norske marinens tredje dampskip. Skipet veide 255 tonn og gikk av stabelen på Skonnertbeddingen i Horten. DS «Gler» var det første dampskipet med en norskbygd maskin – bygd og montert ved Marinens hovedverft.
Dampskipene DS «Gler» og DS «Gyller» var de første skipene i den norske marine med propelldrift (fem-bladet propell).
Fra 1855 til 1854 skifter DS «Gler» med DS «Gyller» på å trafikkere ruten fra Tromsø til Hammerfest, og senere fra Hammerfest til Vardø og Vadsø. I 1855 gikk denne ruten hver uke i perioden mars – september/oktober.
Skotselv kraftverk
Skotselv Kraftverk er et vannkraftverk i Bingselva ved Skotselv i Viken.
Det er et elvekraftverk som utnytter et fall på 20 meter.
Det er installert en Kaplanturbin på 1 MW. Årsproduksjon er 3,1 GWh.
Eier er Øvre Eiker Energi as.
Tudeh-partiet
Tudehpartiet (farsi حزب توده ایران (Hezb-e Tudeh Iran), 'Det iranske folkepartiet') er et iransk politisk parti. Det ble dannet i 1941, med Soleiman Mohsen Eskandari som leder.
Det hadde stor betydning i de første årene etter dannelsen, og i kampen for å nasjonalisere Anglo-Iranian Oil Company.
Betydningen ble mindre etter det USA-støttede statskuppet i 1953 mot den venstreorienterte statsministeren Muhammed Mossadegh. Partiet finnes ennå, men i årene etter den iranske revolusjon i 1979 ble det svekket av sterk forfølgelse. Den islamistiske regjeringen slo hardt ned på partiet i 1982, og henrettet mange av medlemmene i 1988, da et stort antall politiske fanger ble drept i Iran.
Massasje
Massasje er en form for mekanisk påvirkning av kroppens muskler. Manuell massasje utføres gjerne av en utdannet massør som undersøker musklenes tilstand og gir tilpasset behandling. Lignende effekt kan også oppnås ved bruk av utstyr som for eksempel massasjestol, uten den personlige tilpasningen.
Klassisk massasje
Utøves ved rytmisk knaing og strekking av muskler. Dette lindrer smerte, reduserer muskelspenninger, stimulerer blod- og lymfesirkulasjonen, regulerer hormonbalansen og reduserer stress. Massasjen har effekt både lokalt og i hele kroppen.
Avslapningsmassasje
Avslapningsmassasjen legger vekt på avspenning i form av myke og lette grep med god flyt. Målet er avkobling og stressreduksjon.
Idrettsmassasje
Myker opp friske eller tidligere skadede områder som preges av spente og ømme muskler. Idrettsmassasje er ofte benyttet av de som ønsker og tåler en dypere massasje, og gjerne før eller etter en stor fysisk påkjenning, for eksempel en idrettskonkurranse. Dette gjøres for å kunne prestere maksimalt, redusere restitusjonstid og forebygge skader i muskulaturen. Idrettsmassasje bygger på klassisk massasje, men det brukes ofte mer kraft og intensitet.
Utdanning
Massasjeutdanning i Norge er godt organisert. Det finnes flere skoler med omfattende kurs av høy kvalitet. En typisk grunnutdanning som gir tittelen Massør tar ca. et halvt år. Denne kan bygges ut med tilleggsfag innen massasjemetoder og/eller medisin. Man kan da kvalifisere seg til tittelen Massasjeterapeut. Disse titlene er ikke beskyttet, men det er ganske bred enighet i bransjen om hva de innebærer.
Organisering
Utdanningskravene er formulert av Norsk bransjeråd for massasje. Det finnes flere medlemsorganisasjoner som tar opp massører som medlemmer, noe som blant annet er et krav for at massører skal få mva-fritak på linje med offentlige helsetjenester. Massørene registrerer seg da i Alternativregisteret i Brønnøysund som er myndighetenes organ for å kvalitetssikre terapeuters forretningsvirksomhet.
Gardermoen
Gardermoen er et område mellom Ullensaker og Nannestad kommune i Viken. Store deler av Oslo lufthavn ligger i Ullensaker kommune som Gardermoen er særlig kjent for.
Før første verdenskrig
Gardermoen begynte sin historie som ekserserplass for kavaleriet. Det var Akershus dragonregiment nr. I som i 1740 første gang gjorde sitt inntog på den flate moen. Plassen het den gang bare «lilleplassen» til tross for at den var omkring 1000 meter lang og 570 meter bred. Det var da heller ikke lenge før den i offentlige dokumenter ble omtalt som FREDERICKFELDT, og i 1788 ble navnet Gardermoen offisielt antatt.
Avdelinger på Gardermoen
Litt senere kom også DR 2, Opland Dragonregiment, eller Oplandske ridende Jegerkorps som det da het. De sistnevnte hadde tilhold i Oplandsleiren som lå omkring hovedkvarteret og hangar C, mens Akershus dragonregiment lå i Akershusleiren nede ved kinoen. I 1834 inntok Romerike lette infanterikorps plassen, og i 1860 kom også artilleriet med, da I. og 2. artilleribataljon begynte å holde sine øvelser på plassen. Intendanturkompaniet etablerte seg i Intendanturleiren som lå i området ved kinoen.
Gardermoens lystige liv
På og omkring Gardermoen har det i generasjoner utfoldet seg en malerisk og ofte dramatisk virksomhet. Omkring midten av det 19. århundre var plassen midtpunkt for store manøvre, ledet av den norske og svenske kongen. Om kvelden var det sang og musikk. Lystigheten konsentrerte seg særlig om den delen av leiren som ble kalt «Østerrike» hvor det var mer enn ti brennevinssjapper.
Soldatene
I årene før første verdenskrig lå det hver sommer mange tusen mann her, de fleste i telt. Soldatenes kosthold ble den gangen ordnet på en måte som virker fremmed for dagens militære. Ukerasjonen var for en soldat 5 kilo brød, 1,3 kilo ferskt flesk, et halvt kilo saltet flesk, et halvt kilo saltet kjøtt, l kilo erter, 200 gram sild og en liter brennevin (kanskje for å holde orden på magen). Alt dette fikk soldaten utlevert direkte, og han måtte tilberede maten selv etter beste evne.
Kronprins Gustav og Kong Haakon
Blant minner som knytter seg til Gardermoen kan nevnes at kronprins Gustav, fra 1907 konge av Sverige, tjenestegjorde som rittmester der i 1880. Under en stor manøver i 1907, som omfattet 14 000 mann, besøkte kong Haakon for første gang Gardermoen.
Gardermoen som flyplass
Første flyvning ble foretatt høsten 1912 da premierløytnant H. Dons fraktet flyet til Gardermoen og holdt oppvisning over området. Sommeren 1913 tok Jul Hansen sin nyoppbygde Duperdussin monoplane til Gardermoen, men flyvningen var ikke særlig vellykket. Jul Hansen måtte på sykehus med brukket arm og andre skader. Flyet var så sterkt skadd at det ikke kunne bygges opp igjen. Men premierløytnanten bygde opp et nytt fly. Det er i dag utstilt ved Forsvarets Flysamling 14. juni 1914 avla Roald Amundsen prøve til det første norske flysertifikat i Norge. Da Kjeller var for liten for prøvene, ble to Farman fløyet til Gardermoen. Det første med Sem-Jacobsen som fører og Amundsen som elev, det andre med rittmester Thaulow. Sem-Jacobsen skulle vise Amundsen hvordan prøvene skulle utføres. Like etter start i cirka 20–30 meters høyde registrerte flyverne at bakre høyde- og sideror hadde sluttet å virke. Sammenstøtet med bakken ble hardt, men ingen ble skadet. Amundsen klarte prøven med det andre Farmanflyet, som var fløyet opp for anledningen.
Mellomkrigstiden
I mellomkrigsårene ble Gardermoen brukt som øvingsplass. Det kan nevnes at den første Junkers Ju 52 landet her i 1934 eller -35.
Artilleriregiment nr. 2 (AR 2)
Feltartilleriregiment nr. 2 (AR 2) flyttet sine verksteder og magasiner til nye bygninger som sto ferdige i 1924. Denne leiren ble kalt AR 2-leiren og besto av flere solide murbygninger bygget rundt en åpen firkant til høyre for vegen, like innenfor gamle hovedport
Felttoget i 1940
Gardermoen var magasinplass og mobilseringsted for flere militære avdelinger ved krigsutbruddet. Flere av disse rakk å mobilisere før plassen ble evakuert 10. april. Ekserserplassen ble inntatt av tyske styrker den 13. april.
Naturforhold
Gardermoen består av en terrasse med store mengder sand og grus, skyllet ut av smeltevannselvene ved avslutningen av siste istid. Gardermoen-trinnet er det mest markerte ratrinnet på Romerike med store sandterrasser. Deretter kom Minnesund-trinnet som det siste før isen smeltet.
Sanden rommer landets største grunnvannsmagasin med tilførsel utelukkende fra nedbør. Grunnvannsmagasinet er et gammelt delta avsatt en breelv over 70 km2, og blir drenert av elvene Risa og Leira. Elven Leira har gravd seg ned i løsmassene som blant annet har et lag leire som stadig farger elvevannet og har gitt elven navn. Under utbyggingen av den nye hovedflyplassen i 1990-årene forsøkte man å ta hensyn til at grunnvannet ikke skulle bli skadet.
Innen området er det også terreng som er foreslått fredet etter naturfredningsloven, blant annet en enestående samling av 24 grytehullsjøer dannet da isbreen trakk seg raskt tilbake fra Gardermoterrassen.
Gardermoen ligger vest for Gardermoen flyplass; 259 innbyggere (1998).
Militære forhold
Det ble opprettet som ekserserplass for kavaleriet i 1740, til 1940 Norges største ekserserplass. Flyvåpenet, som i dag heter Luftforsvaret, overtok området etter 2. verdenskrig og etablerte Gardermoen flystasjon. Etter vedtaket om utbygging av Gardermoen som ny hovedflyplass for Østlandet, avviklet Forsvaret sin virksomhet ved Gardermoen flystasjon og Sør-Gardermoen leir.
Ny flystasjon med standkvarter for Luftforsvarets 335 skvadron (transportfly) er bygd i hovedflyplassområdet. Intendanturregimentets virksomhet ble overflyttet til trenregimentet på Sessvollmoen. Kavaleriets virksomhet ble 1997 flyttet fra Trandum til den nye Rena leir i Åmot.
Navnet
Første del er etter gården Garder i Ullensaker og betyr visstnok «gjerdene», dvs. de inngjerdede jordstykkene. Tradisjonell lokal uttale er «ga'aLmon» (L = tykk l).
Salman Rushdie
Salman Rushdie (født 19. juni 1947 i Bombay i India) er en britisk forfatter hvis forfatterskap spinner seg rundt det indiske subkontinent. I juni 2007 ble han utnevnt til Knight Bachelor (ridder uten ordenstilhørighet) av dronning Elisabeth II. Han er født og oppvokst i India og er britisk statsborger siden 1964. Han skriver hovedsakelig på engelsk.
Forfatterskap
Hans første roman, Grimus, ble utgitt i 1975 og handler om et samfunn med folk som har evig liv, men som ikke lenger vil ha det.
Gjennombruddet kom i 1981 med romanen Midnattsbarn (Midnight's Children), som handler om en gutt som blir født på slaget midnatt natt til 15. august 1947, samtidig som India blir selvstendig, og som får nærmest magiske evner. Romanen forteller Indias historie sett gjennom Saleems øyne og viser hvordan han er knyttet til sitt hjemlands historie.
Romanen Vrede (Fury) ble utgitt i 2001 og handler om en middelaldrende indisk mann i New York (ikke ulik Salman selv) som lager dukker og blir verdenskjent for sine historier om en av dem.
Han har også gitt ut barnebøkene Harun og historiens hav (Haroun and the Sea of Stories) i 1990 og Luka og livets flamme (Luka and the Fire of Life) i 2010.
Sataniske vers
Salman Rushdie er særlig kjent for romanen Sataniske vers (The Satanic Verses) som ble utgitt i 1988. Den handler om en indisk filmstjerne som i drømme blant annet gjennomlever viktige øyeblikk i livet til profeten Muhammed.
Den 14. februar 1989 ble en fatwa utstedt av lederen av Iran, Ayatollah Ruhollah Khomeini, via Radio Teheran. Denne fatwaen krevde at Rushdie måtte henrettes etter å ha skrevet denne boken som var blasfemisk mot Islam.
I mellomtiden fortsatte voldeligheter rundt om i verden med brannbombinger av bokhandlere. Muslimske samfunn rundt i verden holdt offentlige møter hvor kopier av boka ble brent. Flere personer som var tilknyttet oversettelsen eller utgivelsen av bøkene, ble angrepet og alvorlig skadet eller drept. Blant de hardt skadde var den norske forleggeren William Nygaard – eier av Aschehoug forlag. Ingen ble pågrepet for attentatet mot Nygaard, men det antas å ha sammenheng med hans rolle i utgivelsen av boken.
Den 24. september 1998 meddelte Iran at de ikke lenger ville gjøre noe for å skade Rushdie. Dette kom som en forutsetning for å kunne gjenopprette de diplomatiske forbindelsene med Storbritannia. Så snart kontakten var gjenopprettet, snudde de iranske myndighetene og hevdet på nytt dødstruslene mot Rushdie. Tidlig i 2005 ble fatwaen til Khomeini hevdet på nytt av Irans åndelige leder, Ayatollah Ali Khamenei, under en tale til muslimske pilegrimer på sin årlige pilegrimsferd til Mekka. I tillegg har revolusjonsgarden i Iran erklært at dødsdommen mot den britiske forfatteren Salman Rushdie fortsatt er gyldig. Iran har nektet å trekke tilbake fatwaen på grunnlag av det kun er den som utstedte fatwaen, som kan trekke den tilbake.
Rushdie har vært i en langvarig ordkrig med Yusuf Islam (tidligere kjent som musikeren Cat Stevens) om dennes påståtte støtte til dødsstraff for Rushdie.
12. august 2022 ble Rushdie utsatt for et knivangrep på scenen under et foredrag i Chautauqua County i New York. Han ble påført flere knivstikk i halsen og mageregionen før angriperen ble overmannet av en politimann. Rushdie ble straks fløyet til sykehus. Rushdie fikk varige men blant annet mistet han synet på ett øye.
Jean-Baptiste-Antoine Forqueray
Jean-Baptiste-Antoine Forqueray (1699–1782) var en fransk gambist og komponist.
Liv og virke
Forqueray stammet fra en musikerfamilie. I likhet med faren Antoine Forqueray var Jean-Baptiste-Antoine et vidunderbarn som fikk spille for kongen allerede i svært ung alder. Etterhvert ble hans popularitet som virtuos ved hoffet og i musikksalongene så stor at faren i sjalusi sørget for å få ham kastet i fengsel. Dette skjedde to ganger, den siste gangen også med utvisning fra Frankrike. Heldigvis for Jean-Baptiste la hans venner seg imellom og skrev til kongen at «sønnen Forqueray er uten skygge av tvil et offer for sin fars urettferdighet, grusomhet og åpenbare sjalusi overfor sønnens begavelse». Forqueray vendte i februar 1726 tilbake fra sitt to måneders lange eksil og fortsatte karrieren i Versailles og i Concert spirituel. I 1727 reiste han på turné med Jean-Pierre Guignon til Rennes og Nantes, og kom ofte i kontakt med viktige personligheter innen fransk og utenlandsk aristokrati.
Høsten 1737 spilte Forqueray sammen med Georg Philipp Telemann i Nouveaux Quatuors. I september 1742 overtok han farens post som musicien ordinaire de la chambre du roy og her var han til 1761. Tilslutt gikk han i tjeneste hos fyrsten i Conti. Da fyrsten døde i 1776 trakk Forqueray seg tilbake fra musikklivet. Han hadde to barn med sin andre kone, cembalisten Marie-Rose Dubois.
I dag er Forqueray mest kjent for publikasjonen Pièces de viole (1747) som regnes som et høydepunkt innen den virtuose gambetradisjonen i Frankrike. Samlingen består av 29 stykker for gambe og continuo, 26 er av faren Antoine og 3 av Jean-Baptiste selv. I sine advertissements skriver han at han er ansvarlig for basslinjen og fingsersetningen på gamben. Stykkene er svært inspirert av italiensk musikk og tilhører samme generasjon som Jean-Marie Leclair (1697–1764) og Jean-Pierre Guignon (1702–74).
Forqueray arrangerte de samme stykkene for cembalo og publiserte dem i 1749, men pussig nok transponerte han ikke musikken, så melodiene ligger ganske lavt på cembaloet.
Nygård (Västergötland)
Nygård er et tettsted i Lilla Edet kommune i Västra Götalands län i landskapet Västergötland i Sverige. I 2010 hadde tettstedet 419 innbyggere.
Hingoli (distrikt)
Hingoli (marathi: हिंगोली जिल्हा ) er et distrikt i den indiske delstaten Maharashtra. Distriktets hovedstad er Hingoli.
Demografi
Ved folketellingen i 2011 var det 1,178,973 innbyggere i distriktet, mot 987,160 i 2001. Den urbane befolkningen utgjør 15,17 % av befolkningen.
Barn i alderen 0 til 6 år utgjorde 13,66 % i 2011 mot 16,93 % i 2001. Antallet jenter i den alderen per tusen gutter er 868 i 2011 mot 927 i 2001.
Therese Bjørneboe
Eva Therese Bjørneboe (født 1. mars 1963) er en norsk redaktør og teateranmelder.
Hun er cand. philol. av utdannelse og har arbeidet som kulturjournalist og anmelder i flere norske aviser som Morgenbladet, Klassekampen og Aftenposten. Hun har også skrevet for flere norske og internasjonale kultur- og teatertidsskrifter. I årene 1983–1985 var Bjørneboe redaktør for Rød Ungdoms tidsskrift Rute 80 og fra 1993 til 1996 kulturredaktør i Klassekampen. I 1998 startet hun Norsk Shakespeare- og teatertidsskrift og har sittet i styret for Det norske Shakespeareselskap, der hun i 2014 ble utnevnt til æresmedlem.
Eva Therese Bjørneboe ble i 2004 tldelt Olav Dalgards kritikerpris, den tysk-norske Willy Brandt-prisen i 2011. Heddakomiteens ærespris i 2018 og Norsk kulturråds ærespris i 2019. .
Bjørneboe er gift med forfatteren Dag Solstad. Hun er datter av Jens Bjørneboe og søster av Suzanne og Marianne Bjørneboe.
Tommy Hammarström
Tommy Hammarström (født 1946, Valdemarsvik, Sverige) er en svensk forfatter og journalist.
Musiker
En musiker er en person som fremfører, komponerer eller koordinerer musikk. Musikere kan deles inn i hvordan de forholder seg til musikken: